Velstand kontrasteres ofte med det bredere begreb [[velfærd]]. Mens velstand refererer til materielle levevilkår i snæver forstand, eller populært sagt "hvad der kan købes for penge", anvendes velfærdsbegrebet i bl.a. [[økonomi]]ske sammenhænge normalt som en fælles betegnelse for alle de forhold, både materielle og immaterielle, som giver mennesker tilfredsstillelse eller [[nytte]].<ref>[https://www.rockwoolfonden.dk/publikationer/velstand-og-velfaerd/ Jens Bonke (2015): Velstand og velfærd - hvor rige og tilfredse er danskerne? Udgivet af Rockwool Fondens Forskningsenhed og Danmarks Statistik.]</ref> (Materiel) velstand indgår altså som et af de forhold, som bestemmer velfærden i et samfund, men denne påvirkes derudover også af forhold som arbejdsvilkår, tidsforbrug, [[helbred]], [[familieliv]], følelse af [[tryghed]] og [[anerkendelse]], [[miljø]] og graden af [[social ulighed|social]] og [[økonomisk ulighed]].
Psykologi Samfund